גסות רוח
גסות רוח היא לא הצד החזק שלי; אני מנומס כמו דג; לא יתפסו אותי בוכה; את מה שיש לי לומר אני תמיד אומר ; בשקט בצורה מנומסת ובאופן מאורגן; ומסתיר בתוכי חוליגן לא קטן; לא מפשפש בחיים של אחרים ; לא חותר אל החולשות הבזויות שלהם; אל מה שעושה אותם מה שהם; אם חותכים אותי בכביש ; אני אומר בבקשה; כשמטילים עלי כנסות ; מקבל בהבנה; אם הייתי יכול להפוך; את המחשבות למעשים; לא להתבזבז בתוכניות איך לחיות את החיים; אם לא היו לי השירים אז לא היה לי בשביל מה; אני אומר הרבה מאוד במעט מאוד מלים; אבל טועה ברוב מה שאני אומר – ; יש לי תפיסות שלא מן העולם הזה.; שמרנים רואים בי מישהו שצריך להרוג.; מרוב המסגרות אליהן נקלעתי הוקעתי בשאת נפש.; מאותה עבודה לדוגמא – פוטרתי שלוש פעמים; כשאני צועק אושר בורחים כאילו צעקתי פצצה; כשאני אומר אהבה, צוחקים.; מחוץ לשירים אני בנאדם טוב. הזולת תמיד בא לפני בסדר העדיפויות; אני מסביר פנים עד שמבינים, ואני לא מפריע לזולת לחיות, ; ומוותר בקלות כדי להימנע ממחלוקות; כשמכים אותי אני סופג, ולא אחת קרה שנזקקתי לטיפול רפואי; וגם אותו עברתי בגבורה ובצורה מנומסת.; אני מושיט עזרה לי שמבקש, תורם לעמותות קיקיוניות, ומתאמץ לשמור על הסביבה.; בתוך השירים אני לא בנאדם טוב.; אני לא מתחשב בזולת, ולא מסביר ולא מתנהג בחלקלקות, ; ולא נמנע ממחלוקות ולא מוותר.; בשירים אני אדם אחר. ; אני מכה, קובר, מורח אותיות על כל חלקה פנויה בדף; ותמיד אני נגד; אני עומד מנגד כשמבקשים ממני עזרה; ולא תורם שום דבר לספרות העברית; ומזהם את הסביבה.; 